CELEX: 32007R0263
Language: ro
Date: 2007-03-12 00:00:00
Title: Regulamentul (CE) nr. 263/2007 al Comisiei din 12 martie 2007 de stabilire a ratei definitive de restituire și a procentajului de eliberare de licențe de export din sistemul B în sectorul fructelor și legumelor (tomate, portocale, lămâi, struguri de masă și mere)

13.3.2007   
            
            
               RO
            
            
               Jurnalul Oficial al Uniunii Europene
            
            
               L 72/14
            
         
      REGULAMENTUL (CE) NR. 263/2007 AL COMISIEI
   
   din 12 martie 2007
   de stabilire a ratei definitive de restituire și a procentajului de eliberare de licențe de export din sistemul B în sectorul fructelor și legumelor (tomate, portocale, lămâi, struguri de masă și mere)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a piețelor în sectorul fructelor și legumelor (1),
   având în vedere Regulamentul (CE) nr. 1961/2001 al Comisiei din 8 octombrie 2001 de stabilire a normelor de aplicare a Regulamentului (CE) nr. 2200/96 al Consiliului privind restituirile la export în sectorul fructelor și legumelor (2), în special articolul 6 alineatul (7),
   întrucât:
   
               (1)
            
            
               Regulamentul (CE) nr. 1510/2006 al Comisiei (3) stabilește cantitățile indicative pentru care pot fi eliberate licențe de export din sistemul B.
            
         
               (2)
            
            
               În ceea ce privește licențele din sistemul B solicitate în perioada 1 noiembrie 2006-28 februarie 2007 pentru tomate, portocale, lămâi, struguri de masă și mere este necesar să se stabilească rata definitivă de restituire la nivelul ratei indicative, precum și procentajul de eliberare pentru cantitățile solicitate,
            
         ADOPTĂ PREZENTUL REGULAMENT:
   Articolul 1
   Pentru cererile de licențe de export din sistemul B depuse în temeiul articolului 1 din Regulamentul (CE) nr. 1510/2006 în perioada 1 noiembrie 2006-28 februarie 2007, procentajele de eliberare pentru cantitățile solicitate și ratele de restituire aplicabile sunt stabilite în anexa la prezentul regulament.
   Articolul 2
   Prezentul regulament intră în vigoare la 13 martie 2007.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 martie 2007.
      
         
            Pentru Comisie
         
         Jean-Luc DEMARTY
         
         
            Director general pentru agricultură și dezvoltare rurală
         
      
   
   
      (1)  JO L 297, 21.11.1996, p. 1. Regulament, astfel cum a fost modificat ultima dată prin Regulamentul (CE) nr. 47/2003 al Comisiei (JO L 7, 11.1.2003, p. 64).
   
      (2)  JO L 268, 9.10.2001, p. 8. Regulament, astfel cum a fost modificat prin Regulamentul (CE) nr. 386/2005 (JO L 62, 9.3.2005, p. 3).
   
      (3)  JO L 280, 12.10.2006, p. 16.
   
      ANEXĂ
      Procentaje de eliberare pentru cantitățile solicitate și ratele de restituire aplicabile licențelor din sistemul B solicitate în perioada 1 noiembrie 2006-28 februarie 2007 (tomate, portocale, lămâi, struguri de masă și mere)
      
                  Produs
               
               
                  Rată de restituire
                  (EUR/t net)
               
               
                  Procentaje de eliberare pentru cantitățile solicitate
               
            
                  Tomate
               
               
                  20
               
               
                  100 %
               
            
                  Portocale
               
               
                  29
               
               
                  100 %
               
            
                  Lămâi
               
               
                  50
               
               
                  100 %
               
            
                  Struguri de masă
               
               
                  13
               
               
                  100 %
               
            
                  Mere
               
               
                  23
               
               
                  100 %